**FÖLDES NAGYKÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**11/2020. (X. 08.) számú**

**ÖNKORMÁNYZATI RENDELETE**

**a természetben nyújtandó szociális tüzelőanyag támogatási feltételeiről szóló**

**15/2017. (X.25.) rendelet módosításáról**

Földes Nagyközség Önkormányzat Képviselő-testülete az Alaptörvény 32. cikk (2) bekezdés a) pontjában meghatározott eredeti jogalkotói hatáskörében, Magyarország helyi önkormányzatairól szóló 2011. évi. CLXXXIX. törvény 13.§ (1) bekezdés 8a. pontjában meghatározott feladatkörében eljárva a következőket rendeli el:

**1.§** A természetben nyújtandó szociális tüzelőanyag támogatási feltételeiről szóló 15/2017. (X.27.) önkormányzati rendelet (továbbiakban: Ör.) 2.§ (1) bekezdése helyébe a következő rendelkezés lép:

(1) A rendelet hatálya kiterjed Földes nagyközség közigazgatási területén állandó bejelentett lakóhellyel vagy tartózkodási hellyel rendelkező állampolgárokra, akik legalább egy éve életvitelszerűen a településen laknak.

**2.§** Az Ör. 4.§ (1) bekezdés a) és b) pontja helyébe a következő rendelkezés lép:

a) akinek a háztartásában az egy főre jutó jövedelem nem haladja meg az öregségi nyugdíj mindenkori legkisebb összegének 200 %-át, azaz 57.000 Ft-ot és a háztartás tagjai egyikének sincs vagyona

b) egyszemélyes háztartás esetében az öregségi nyugdíj mindenkori legkisebb összegének 250%-át, azaz 71.250 Ft-ot, és a háztartás tagjának nincs vagyona.

**3.§** Az Ör. 6.§ (1) bekezdése helyébe a következő rendelkezés lép:

(1) A kérelem benyújtásának határideje: 2020. október 12-től 2020. október 26. 16 óráig. A határidő elmulasztása jogvesztő.

**4.§** Az Ör. 6.§ (4) bekezdése helyébe a következő rendelkezés lép:

(4) A tüzelőanyag kiszállítása a jogosultak részére ömlesztett formában, előre meghirdetett, egyeztetett időpontokban történik.

**5.§** Az Ör. 6.§ (5) bekezdése helyébe a következő rendelkezés lép:

(5) Amennyiben az első fordulóban meghirdetett szénmennyiség nem kerül kiosztásra, a támogatásban még nem részesülő igénylők – II. fordulóban – 2020. december 1-től 2020. december 4. 12 óráig adhatják be igényeiket, melyet az önkormányzat Szervezeti és Működési Szabályzatáról szóló önkormányzati rendeletben átruházott hatáskörben ezzel megbízott bizottság 2021. január 15. napjáig bírál el, gondoskodik a támogatásban részesülők kiértesítéséről és a jogosultak részére térítésmentesen történő kiszállításáról.

**6.§** Ez a rendelet a kihirdetését követő napon lép hatályba.

Földes, 2020. október 6.

**Jeneiné Dr. Egri Izabella Dr. Vinczéné Kiss Marianna**

polgármester jegyző